Milton Friedman

Milton Friedman (1912 e Brooklyn, New York - 2006 e San Francisco) a oa un armerzhour ha stadegour stadunanat, hag en doa resevet Prix Nobel an armerzh e 1976 evit e enklaskoù war ar beveziñ, war istor ha teorienn fonn ar moneiz ha war politikerezh ar blegenn. Gant George Stigler e voe unan eus pennoù Skol Chicago, ur skol armerzh nevezklasel liammet ouzh kevrenn Skol-veur Chicago hag en deus nac'het ar Geynesianiezh evit difenn ar moneizelouriezh ha goude ar meurarmerzh klasel e-kreiz ar bloavezhioù 1970.

E div oberenn bennañ eo e levr "Kevalaouriezh ha frankiz" (Capitalism and Freedom) e 1962 hag un heuliad dek abadenn skinwel graet e 1980 hag anvet Free to Choose (Dieub da zibab).

Levezonet en deus politikerezh armerzh meur a c'houarnamant er bloavezhioù 1980, ha kuzuliet en deus politikourien evel prezidant Stadoù-Unanet Amerika Ronald Reagan ha kentañ ministrerez ar Rouantelezh-Unanet Margaret ThatcherMilton Friedman: A Biography gant Lanny Ebenstein, St. Martin's Publishing, 2007  p. 208.. Diwezhatoc'h en deus levezonet ivez ar broioù bet komunour"Capitalism and Friedman" (editorial). The Wall Street Journal. Miz Du 17, 2006.Johan Norberg (Miz Here 2008). "Defaming Milton Friedman: Naomi Klein's disastrous yet popular polemic against the great free market economist". Reason Magazine. Washington, D.C.. Gant armerzhourien bodet gant ar gazetenn niverel Econ Journal Watch evit renkañ armerzhourien vrudetañ an XX kantved eo bet lakaet Friedman en eil plas, a-dreñv John Maynard KeynesWilliam L Davis, Bob Figgins, David Hedengren and Daniel B. Klein (May 2011). "Economic Professors' Favorite Economic Thinkers, Journals, and Blogs". Econ Journal Watch. 8(2). pp. 126–146.. Pa varvas e voe deskrivet gant The Economist evel "armerzhour levezonusañ an eil lodenn eus an XX kantved... marteze eus ar c'hantved a-bezh".

 Pennadoù kar
 frankizouriezh
 libertariezh
 moneizelouriezh
 dilabour naturel

 Liammoù diavez 
  Dastumad labourioù Milton Friedman (testennoù, teulioù klevet, videoioù)
  Buhezskrid Friedman war lec'hienn an Hoover Institution
  Free to Choose, heuliad abadennoù skinwel Milton Friedman

 Daveoù 

Rummad:Armerzhourien SUA
Rummad:Skolveuridi SUA
Rummad:Ganedigezhioù 1912
Rummad:Marvioù 2006